Casillas' vonde tid: - Er blitt en glad person igjen
Spanias 32 år gamle målvakt har vært igjennom det som for ham godt kan kalles et annus horribilis. Landslaget har vært fint å ha for ham etter at han ble parkert fullstendig på sidelinjen av José Mourinho i Real Madrid sist sesong. Allerede i 1996 fikk han sin første U15-landskamp for Spania. I søndagens finale får han sin A-landskamp nummer 148.- Ja, jeg er blitt en glad person igjen. Det er alltid vanskelig å komme i en situasjon du aldri erfart før. Det har ikke vært lett, men nå er jeg ferdig med det. Jeg er blitt en annen Iker Casillas, forklarte han i et intervju med fifa.com.Casillas har spilt i Real Madrid i hele sin karriere. Han er regnet som en gentleman. Svært sjelden har han vært skadet. Før forrige sesong var det aldri noen tvil om at han skulle stå mellom stengene når Real Madrid spilte. Det var før han ble skadet i tre måneder. Etter det plasserte Mourinho ham på benken og satte i stedet sin lit til David Lopez. Mourinho karakteriserte Casillas i spydige og til dels nedverdigende ordelag.Tanken på klubben ble det som fikk han igjennom sesongen. Om ikke Jose Mourinho hadde skiftet til Chelsea, ville han ha byttet arbeidsgiver. - Jeg taklet det ved å tenke på klubben og hva som var best for Real Madrid.Casillas er ærlig på det han opplevde. Han sier at han gråt og led, og han forteller om netter der han knapt sov. - Jeg er en Real Madrid-mann tvers igjennom. Klubben kommer foran alt, foran meg selv, spillerne, trenerne, presidentene, direktørene. Det er alltid klubben som kommer i første rekke. I neste sesong blir Carlo Ancelotti ny trener i Real Madrid. Det gir Casillas en ny start, selv om Ancelotti naturlig nok har sagt at Casillas må vise at han fortjener plassen på laget på lik linje med alle andre. - Jeg håper å avslutte i Real Madrid, men jeg kommer ikke til å lage noen scene om de en dag bestemmer seg for at jeg ikke er god nok og de ikke vil ha meg. Kun da vil jeg tenke på å se meg om etter noe annet, sa Casillas i FIFA-intervjuet. Men først er det finale med Spania som gjelder. Finaler er Casillas god på. Spania ble europamestere i 2008 og 2012, og i 2010 ble de verdensmestere.
Når finalen i kontinentcupen spilles mellom Brasil og Spania søndag, er det kanskje én spiller som har mer grunn enn andre til å glise ekstra fett: Iker Casillas.